JU OŠ “OKTOIH”- Podgorica
Broj: 1552
Mjesto i datum: Podgorica, 21.08.2024.godine
U skladu sa članom 48 i 94 Zakona o javnim nabavkama („Službeni list CG“, br. 74/19, 3/23 i 11/23), na osnovu ovlašćenja iz Rješenja o imenovanju Komisije za sprovođenje postupka javne nabavke br. 1492 od 16.08.2024.godine, JU OŠ “OKTOIH”- Podgorica donosi sljedeću:
IZMJENU I DOPUNU
Tenderske dokumentacije broj 1540/1 od 20.08.2024.godine za javnu nabavku usluga - Organizovanje đačke ekskurzije za učenike IX razreda za školsku 2024/2025. godinu kako slijedi:

I  Mijenja se TEHNIČKA SPECIFIKACIJA PREDMETA JAVNE NABAVKE u dijelu bitnih karakteristika predmeta nabavke i sada glasi:
Đačka ekskurzija se realizuje u Srbiji, u trajanju od 5 (pet) dana i 4 (četiri) noćenja i to: dva (2) noćenja u Novom Sadu i dva (2) noćenja u Beogradu. 

Maršruta đačke ekskurzije je: Podgorica – Zlatibor  – Novi Sad – Beograd – Drvengrad – Podgorica.

Đačka ekskurzija treba biti organizovana na sljedeći način:

I DAN: Podgorica – Zlatibor – Novi Sad: Polazak ispred škole u 7:00h. Usputna kraća zadržavanja radi razgledanja i predaha. Pauza za razgledanje i predah na Zlatiboru. Zlatibor je jedan od najznačajnijih turističkih centara u Srbiji. Vazdušna banja, skijalište, mjesto za šetnju i razonodu. Nastavak puta ka Novom Sadu. Dolazak u večernjim časovima. Smještaj u hotelu. Večera. Noćenje.

II DAN: Novi Sad - Doručak. Panoramsko razgledanje Novog Sada: stadion Vojvodina, Univerzitet u Novom Sadu, most Slobode, rijeka Dunav, Ribarsko ostrvo, Štrand, Kamenički park...Odlazak prema tvrđavi Petrovaradin, drugoj najvećoj vojnoj tvrđavi u Evropi, odakle se pruža najljepši pogled na Novi Sad. Razgledanje tvrđave. Prelazak preko Varadinskog mosta i odlazak u kraću panoramu grada: Dunavski park, Sinagoga... Ručak. Obilazak starog jezgra grada koji je danas pješačka zona: Dunavska i Zmaj Jovina ulica, trg Slobode, Gradska kuća...  Povratak u hotel. Večera. Noćenje.

III DAN: Novi Sad – Beograd: Poslije doručka polazak ka Beogradu. Panoramsko razgledanje grada: trg Slavija, palata Beograđanka, Narodna skupština, Predsjednička palata, Gradska kuća, trg Nikole Pašića, hotel Moska, trg Republike, spomenik Mihajlu obrenoviću, Narodno pozorište, narodni muzej, Studentski trg. Odlazak do stadiona FK Crvena Zvezda (slobodno vrijeme za kupovinu i slikanje) i stadiona FK Partizan (slobodno vrijeme za kupovinu i slikanje). Odlazak do hrama Svetog Save. Obilazak hrama i kripte. Smještaj u hotelu. Ručak. Odlazak do Kalemegdana i obilazak. Povratak u hotel. Večera.  Noćenje.

IV DAN: Beograd - Nakon doručka, odlazak pješke do pješačke ulice, čuvene Knez Mihailove. Šetnja Knez Mihailovom ulicom koju karakterišu građevine iz raznih epoha u kojima se nalaze institucije prvenestveno kulturnog, obrazovnog i trgovačkog karaktera (tržni centar Rajićeva). Na kraju Knez Mihailove ulice nalazi se glavna kapija najvećeg gradskog parka Kalemegdana. U okviru parka se nalazi i Beogradski zoo vrt. Fakultativno obilazak ZOO vrta. Povratak u hotel. Ručak. Slobodno poslijepodne. Večera. Noćenje.

V DAN: Beograd – Drvengrad: Poslije doručka polazak ka Drvengradu. Drvengrad predstavlja etno selo, koje je sagradio, proslavljeni filmski režiser, Emir Kusturica. Podignut je na brdu Mećavnik, svojevrsnom planinskom ostrvcetu iznad koga se pruža nekoliko većih brda. Razgledanje Drvengrada. Ručak na Mačkatu.  Nastavak puta ka Podgorici. Dolazak u večernjim časovima. Kraj usluga.

Za đačku ekskurziju potrebno je obezbijediti: 1) Prevoz: autobusima visoke turističke klase, autobusima koji su tehnički ispravni i koji nijesu stariji od 10 godina sa modernom opremom koja podrazumjeva klimatizaciju u autobusima, audio i video ozvučenje; 2) Hoteli sa smještaj učenika i svih pratilaca ekskurzije trebaju biti kategorisani sa minimum 3 (tri) zvjezdice; 3) Smještaj i ishrana obuhvata 3 puna pansiona + večera prvog dana ekskurzije + doručak i ručak zadnjeg dana ekskurzije, za sve učenike kao i za 9 pratilaca ( 7 nastavnika, 1 predstavnik uprave škole, 1 asistent u nastavi); 4) Organizator đačke ekskurzije (turistička agencija) obezbjeđuje: -Obavezno osiguranje učenika, pratilaca ekskurzije i njihovih prtljaga u toku prevoza autobusima; - Obavezno osiguranje učenika i svih pratilaca ekskurzije u toku boravka u hotelu; - Tehničkog vodiča, u svakom autobusu po 1 (jedan); - Prisustvo jednog ljekara 24 časa dnevno; -Prevoz, smještaj i ishranu za sve učenike i za 9 pratilaca ekskurzije; -Povoljnost u smislu da na svakih 20 učenika 21-vi je gratis, za dvoje djece iz iste porodice drugo dijete plaća cijenu umanjenu za 50% - Novčanu naknadu nastavnicima u minimalnom iznosu od po 30 eura po učeniku; Novčanu naknadu za predstavnika uprave škole; novčanu naknadu za asistenta u nastavi u iznosu od 30 eura po jednom danu- Plaćanje svih drumarina i taksi u vezi prevoza; – Slobodne I fakultativne aktivnosti ne ulaze u cijenu aranžmana.

II Mijenja se NAČIN, MJESTO I VRIJEME PODNOŠENJA PONUDA I OTVARANJA PONUDA i sada glasi:

Ponude se podnose preko ESJN-a zaključno sa danom 6.09.2024. godine do 10:00 sati.

Otvaranje ponuda izvršiće ESJN dana 6.09.2024. godine u 10:00 sati, bez prisustva ovlašćenih predstavnika ponuđača. 

Izjava privrednog subjekta i garancija ponude podnose se u elektronskom obliku putem ESJN.

Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem poštanskog operatera, preporučenom pošiljkom najkasnije prije isteka roka za podnošenje ponuda, i to:

-
neposredno na arhivi naručioca na adresi ul. Buda Tomovića bb, Podgorica, radnim danima od 08:00 do 15:00 sati zaključno sa danom 6.09.2024. godine do 10:00 sati  ili

-
preporučenom pošiljkom sa povratnicom na adresi ul. Buda Tomovića bb, Podgorica, s tim što garancija ponude mora biti uručena naručiocu od strane poštanskog operatera, najkasnije do dana 6.09.2024. godine do 10:00 sati.

UPUTSTVO O PRAVNOM SREDSTVU
Privredni subjekat može da izjavi žalbu protiv ove tenderske dokumentacije Komisiji za zaštitu prava:

   1) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.
Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

Predsjednik komisije za sprovođenje postupka javne nabavke: Sanela Bašuljević,
Član komisije za sprovođenje postupka javne nabavke: Nevena Tomović,
Član komisije za sprovođenje postupka javne nabavke: Dragana Drljević.
Potpisan dokument se nalazi na arhivi Naručioca.
